**M-aş bucura sǎ ştiu**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eşti pǎtimaş

În sensul bun,

Scrutând dupǎ un naş

Sǎ-ţi faci din el

Ţintǎ de tun?

Gândind cǎ e nemernicǎ,

Zici cǎ lumea e bolnavǎ.

Treaba ta ce ai de gând,

Având firea-nclinatǎ

Cǎtre slavǎ

Şi arǎţi celui de rând

Faţa ta cu minǎ gravǎ.

Şi dacǎ urci

Şi iarǎşi urci,

Privind în sus,

Tot mai în sus,

Nu e de tine!

Mai bine te-ai uita

În jos

Sǎ vezi, în fine,

Cât te-ai ridicat

Prin puterea ta

De pǎcǎtos.

Eu nu-mi doresc sǎ mǎ citeşti

Aşa... sǎ mai bifezi

O carte,

M-aş bucura sǎ ştiu

Cǎ mǎ-nţelegi

Şi-nţelegându-mǎ,

Sǎ ai şi tu o parte.